
לפי חוק הפיצויים לנפגעי תאונות דרכים,




התשל"ה – 1975. 

סכום התביעה: 
אינו ניתן להערכה – עד גובה סמכות בית המשפט 




          כתב תביעה

1. התובעת, ילידת 21.8.96, היתה בכל הזמנים הרלבנטיים לתביעה זו הנוהגת ו/או המשתמשת ברכב מס' 22-796-62 (להלן: "הרכב").

2. הנתבעת הינה חברת ביטוח הפועלת כחוק בישראל, ובכל הזמנים הרלבנטיים לתביעה זו ביטחה את השימוש ברכב על פי הוראות פקודת ביטוח רכב מנועי (נוסח חדש) תש"ל – 1970.
3. ביום 1.10.17, בשעה 14:00 או בסמוך לכך, ברחוב שד' ירושלים, באשקלון, היה הרכב בו נהגה התובעת מעורב בתאונת דרכים עם מערבל בטון וכתוצאה מכך נפגע התובעת ונחבלת בגופה (להלן:"התאונה").
רצ"ב אישור משטרה מסומן "1 - 2" ומהווה חלק בלתי נפרד מכתב התביעה.
4. ממקום התאונה הובהלה התובעת באמצעות מד"א לבית החולים ברזילי, שם אובחנו חבלות בצוואר ובפלג גופה השמאלי. בבדיקה הודגמו חבלות על פני עמוד השדרה ולאחר ביצוע בדיקת הדמיה ששללה את החשד לשבר שוחררה התובעת לביתה בהמלצה להמשך מעקב רפואי, נטילת משככי כאבים, ביצוע טיפולי פיזיותרפיה ומנוחה.
רצ"ב מכתב שחרור, מסומן "3 - 4" ומהווה חלק בלתי נפרד מכתב התביעה.

5. התובעת אשר המשיכה לסבול מכאבים והגבלה בתנועות הצוואר והגב, כמו גם קושי בהפעלת יד שמאל וכאבים טופלה במסגרת קופת החולים, הופנתה לביצוע טיפולי פיזיותרפיה, מנוחה, נטילת משככי כאבים והמשך מעקב.
רצ"ב תעודות רפואיות, מסומנות "5 – 20" ומהוות חלק בלתי נפרד מכתב התביעה.

6. בנוסף על האמור החלה התובעת לסבול מנימול וירידה בתחושה בפלג גופה השמאלי, מעייפות, כאבים מפושטים וקושי בתפקוד, בשל כך הופנתה לביצוע בדיקות הדמיה, בדיקת EMG, המלצה לביצוע פעילות ספורטיבית על פי סף כאב, מנוחה ממושכת, טיפולי רפואה משלימה וניתנו לה משככי כאבים נרקוטיים.
רצ"ב תעודות רפואיות, מסומנות "21 – 29" ומהוות חלק בלתי נפרד מכתב התביעה.
7. בדיקת MRI שבוצעה לתובעת הדגימה ממצא בגובה 7C-6C הלוחץ מאחורה קדימה לכיוון הקורד. התובעת הופנתה למרפאת גב עמוד שדרה ולביצוע טיפולי רפואה משלימה. במקביל הומלץ לתובעת להשתמש במרפקיה, קבלת זריקות וולטרן לשיכוך הכאב והפניה למרפאת כאב.
רצ"ב תעודות רפואיות, מסומנות "30 – 48" ומהוות חלק בלתי נפרד מכתב התביעה. 
8. התובעת נבדקה ע"י מומחה לרפואה פנימית וראומטולוגיה אשר איבחן כי התובעת סובלת מפיברומיאלגיה והמליץ על ביצוע פעילות גופנית, טיפול באמצעות תרופות נרקוטיות, דיקור וטיפול התנהגותי קוגניטיבי. כמו כן הוחלט להפנותה למרפאה תעסוקתית.
רצ"ב תעודות רפואיות, מסומנות "49 – 51" ומהוות חלק בלתי נפרד מכתב התביעה.
9. במועד התאונה הייתה התובעת סטודנטית להוראת אומנות. מחמת התאונה ותוצאותיה התקשתה התובעת בלימודיה ולאחריהם, ובשים לב לחומרת מצבה, החלה התובעת להתקשות בביצוע עבודתה, נזקקת להפוגות ממושכות במהלכה ונגרמו לה הפסדי שכר.
10. מאז התאונה, סובלת התובעת מכאבים והגבלה בתנועות הצוואר והגב, מכאבים מפושטים, מחולשה וקושי בהפעלת יד שמאל, מעייפות, מחרדה לעתידה ומצב רוח ירוד, מקושי בישיבה והליכה ממושכת, מקושי בכיפוף והרמה, קושי בביצוע תפקודים ידניים, משינה כאובה ולא רציפה והטיפולים בה צפויים להימשך בעתיד.
11. לאחר התאונה ומחמת תוצאותיה נזקקה התובעת לשימוש מוגבר במוניות ולהסעות מיוחדות.
12. מאז התאונה ומחמת תוצאותיה מתקשה התובעת בניהול משק ביתה, נזקקת לעזרת הזולת ותיזקק לה גם בעתיד.
13. להלן פירוט נזקי התובעת:

1. נזק מיוחד:
1) הפסדי השתכרות בעבר -                                                 225,000  ₪
2) עזרת הזולת בעבר -                                                       35,000   ₪
3) הוצאות רפואיות, רכישת משחות, תכשירים
ונסיעות לטיפולים בעבר -                  


   35,000   ₪
4) הסעות מיוחדות ושימוש מוגבר במוניות בעבר –               23,500   ₪     
2. נזק כללי:

כב' בית המשפט מתבקש לפסוק לתובעת פיצוי הולם בגין נזקיה, בין היתר,  בראשי הנזק הבאים:

(1) הפסדי השתכרות בעתיד, על-פי  מידת מוגבלותה התפקודית של התובעת, או,   לחילופין, בהתאם לשיעור נכותה הרפואית, לרבות הפסדים בתקופת  הפנסיה.
(2)  עזרת הזולת בעתיד.
(3) הוצאות רפואיות ונסיעות לטיפולים בעתיד.

(4) שימוש מוגבר במוניות בעתיד.
(5) פיצוי בגין נזקיה הלא ממוניים של התובעת.

14. הנתבעת חייבת לפצות את התובעת בהיותה מבטחת השימוש ברכב במועד התאונה.
15. כל הטענות בכתב תביעה זה נטענות במצטבר או לחילופין, הכל לפי תכנן והקשרן.
16. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעת. 
17. אשר על כן, מתבקש בית המשפט הנכבד להזמין את הנתבעת לדין ולחייבה לפצות את התובעת כמפורט לעיל, בצירוף ריבית חוקית מרבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.








            ___________________









אריאל פרייברג, עו"ד                                                                                                                                       

             ב"כ התובעת                                                                                          

